Public procurement notice: Contract Notice
Published: 2025-10-06
Buyer: Riihimäen kaupunki
Country: FI
Region: FI1C2
Contract type: Services
Procedure: Open procedure
CPV classification: 48000000 | 72260000: Software-related services
Estimated value: 240000 EUR
Submission deadline: 2025-11-06
Award criteria: price

Technical requirements: Hankinnassa noudatetaan lakia julkisista hankinnoista ja käyttöoikeussopimuksista (1397/2016). Kyseessä on EU-kynnysarvon ylittävä hankinta, joka kilpailutetaan avoimella menettelyllä.

Hankinnassa käytetään avointa menettelyä . 
Menettelyn vaiheet ovat seuraavat: 
Hankintayksikkö 
1. Avaa tarjoukset 
2. Tarkastaa tarjoajan soveltuvuutta koskevat vastaukset 
3. Tarkastaa tarjousten tarjouspyynnön mukaisuuden 
4. Vertailee tarjoukset 
5. Pyytää ja tarkastaa voittajan soveltuvuutta koskevat todistukset ja selvitykset 
6. Tekee hankintapäätöksen ja antaa päätöksen tiedoksi kaikille tarjoajille 
7. Solmii hankintasopimuksen voittajan kanssa. Hankintasopimus syntyy vasta kirjallisen sopimuksen allekirjoittamisella . 

Hankintayksikkö voi keskeyttää hankintamenettelyn osittain tai kokonaan perustellusta ja todellisesta syystä (Hankintalaki). 

Palvelun siirtyminen, peruuntuminen, tai hankkimatta jättäminen ei aiheuta hankintayksikölle korvausvelvollisuutta. 

Hankintayksiköllä on oikeus tarkastaa tarjoajan tarjousasiakirjoissaan ilmoittamat tiedot ennen hankintapäätöksen tekemistä. Mikäli annetut tiedot eivät pidä paikkaansa, tarjoaja suljetaan pois tarjouskilpailusta. 

Mahdollinen sopimusneuvottelu järjestetään etäyhteydellä (Teams tai vastaava) yhden viikon kuluessa hankintayksikön pyynnöstä vähintään tarjousten vertailun voittaneen/voittaneiden tarjoajan /tarjoajien kanssa. Sopimusneuvottelun tarkoituksena on varmistaa, että hankintayksiköllä ja valittavalla tarjoajalla/tarjoajilla on yhteinen ymmärrys tarjouspyyntö- ja tarjousasiakirjojen sisällöstä sekä hankinnan kohteesta.
Riihimäen kaupunki (jäljempänä "Hankintayksikkö" tai "Tilaaja") pyytää tarjouksia Riihimäen kaupungin paikallisliikenteen lippu- maksu- ja informaatiojärjestelmän hankinnasta SaaS-palveluna tarjouspyynnön ja sen liitteiden mukaisesti. Hankinta sisältää myös autoihin asennettavat ajoneuvolaitteet ja niihin liittyvän järjestelmän. Tilaaja hankkii sopimuksen mukaiset palvelut kokonaisratkaisuna, joka voi koostua useammista järjestelmistä. 

Lippu-, maksu- ja informaatiojärjestelmän avulla ylläpidetään ja julkaistaan aikataulu-, vuoro-, reitti- ja pysäkkitiedot sekä myydään ja validoidaan matkalippuja ja ylläpidetään niiden hintoja ja ominaisuuksia. Lisäksi järjestelmän avulla kerätään ja käsitellään matkustus- ja seurantatietoja sekä tilitetään kertyneet lipputulot ja varmistetaan niiden kohdentuminen oikeille tahoille. Järjestelmän avulla myös tilataan kutsuliikennettä ja esitetään siihen liittyviä tietoja asiakkaalle. 

Palvelukokonaisuus on jaettu liitteessä 2 (Kilpailukohteiden määrittely), esitettyihin osa-alueisiin. Useammassa osa-alueessa on asetettu vaatimuksia asiakassovellukselle. Asiakassovelluksella tarkoitetaan näissä yhteyksissä yhtä ja samaa asiakassovellusta, jolla kaikkien osa-alueiden vaatimukset tulee olla toteutettavissa. 

Sopimuskauden kesto on 01.12.2025-03.06.2029, jonka jälkeen on mahdollisuus 3 vuoden optiokauteen. Tilaaja päättää optiokauden käyttöönotosta itsenäisesti viimeistään 12 kuukautta ennen varsinaisen sopimuskauden päättymistä.

Hankintayksikkö ei sitoudu tiettyihin hankintamääriin, eikä sopimus muodosta Palveluntuottajalle yksinoikeutta hankinnan toteuttamiseen. 

Sopimustoimittajaksi valitaan yksi (1) toimittaja.

Tässä hankinnassa kokonaistaloudellisen edullisuuden perusteena käytetään halvinta hintaa. Tarjouspyynnössä laadulle asetetut vähimmäisvaatimukset mahdollistavat vertailun ainoastaan hinnan perusteella.

Kaikki hankintaa koskevat vaatimukset on esitetty tarjouspyynnössä ja sen liitteissä.

Mikäli kaksi tarjoajaa tarjoaa tismalleen saman kokonaishinnan, hankintayksikkö suorittaa arvonnan tarjoajien välisen sijoituksen ratkaisemiseksi.
Hankintaoikaisu: Asianosaisen on vaadittava hankintaoikaisua 14 päivän kuluessa siitä, kun asianosainen on saanut tiedon hankintayksikön päätöksestä valitusosoituksineen tai muusta hankintamenettelyssä tehdystä ratkaisusta. Vaatimus on esitettävä määräajan viimeisenä päivänä ennen viraston aukioloajan päättymistä. Tiedoksisaantipäivää ei lueta oikaisuvaatimusaikaan. Jos määräajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, voi oikaisuvaatimuksen tehdä ennen viraston aukioloajan päättymistä ensimmäisenä arkipäivänä sen jälkeen. Muutoksenhakuaika: Valitus on tehtävä kirjallisesti 14 päivän kuluessa siitä, kun asianosainen on saanut tiedon hankintaa koskevasta päätöksestä valitusosoituksineen. Tiedoksisaantipäivää ei lasketa mukaan valitusaikaan. Valituksen tulee olla perillä valitusajan viimeisenä päivänä ennen markkinaoikeuden aukioloajan päättymistä.